ΓΡΑΠΤΗ ΕΡΩΤΗΣΗ E-3031/02

υποβολή: Olivier Dupuis (NI) προς την Επιτροπή

(23 Οκτωβρίου 2002)

Θέμα: Ιδιαίτερα ανησυχητική τύχη του κ. Mohamed Kamel Hamzaoui

Σύμφωνα με έγκυρες πηγές μεταξύ των οποίων OMCT (Διεθνής Οργάνωση κατά των Βασανιστηρίων) ο κ. Hamzaoui, πρώην μέλος της κεντρικής επιτροπής του Δημοκρατικού Συνταγματικού Κόμματος (RCD), πρώην δήμαρχος της Kasserine, καταδικάσθηκε πολλάκις από τις κρατικές αρχές της Τυνησίας. Μετά από διαμονή περισσοτέρων των δέκα μηνών στο νοσοκομείο Charles Nicole της Τύνιδας για λόγουςγείας, μεταφέρθηκε από την αστυνομία στις 17 Αυγούστου τρέχοντος έτους στις φυλακές της Τύνιδας. Αφούπέστη εγκεφαλικό επεισόδιο, ο κ. Hamzaouiποφέρει από σημαντικές διαταραχές της κινητικότητας, έντονη μείωση της όρασης καθώς και οίδημα στα άνω άκρα. Επιπλέον η πολύψηλή πίεσή του καθιστά απολύτως αναγκαία μιά κατάλληλη θεραπεία. Στις 28 Σεπτεμβρίου του 2002, όταν η οικογένεια του κ. Hamzaoui ήρθε στην φυλακή της Τύνιδας για τον επισκεφθεί το προσωπικό της φυλακής την ενημέρωσε ότι ο κρατούμενος είχε μεταφερθεί στο νοσοκομείο της αστυνομίας στη Μάρσα. Έκτοτε, η οικογένεια δεν μπόρεσε να τον συναντήσει ούτε να του δώσει σκέπασμα ή τρόφιμα. Από την άλλη πλευρά σύμφωνα με έγκυρη πηγή, οι γιατροί που τον εξέτασαν στο νοσοκομείο της αστυνομίας του είπαν ότι το νοσοκομείο του Charles Nicole θα ήταν πιό ενδεδειγμένο για να του παράσχει τη θεραπεία που χρειάζεται.

Είναι άραγε ενήμερη η Επιτροπή για την ιδιαίτερα ανησυχητική κατάσταση του κ. Hamzaoui; Μήπως η Επιτροπή επέμβει προς τις Τυνησιακές αρχές προκειμένου να αφεθεί ελεύθερος ο κ. Hamzaoui για ανθρωπιστικούς λόγους, και εν αναμονή της απελευθέρωσης αυτής, να μπορέσει να επωφεληθεί χωρίς εμπόδια από την απαραίτητη ιατρική περίθαλψη και η οικογένειά του να μπορέσει να τον επισκεφθεί· Δεν θεωρεί άραγε γενικότερα η Επιτροπή ότι η καταδίωξη της οποίας είναι θύμα ο κ. Hamzaoui, μέλος του RCD, κόμματος του προέδρου-δικτάτορα Ben Ali, αποτελεί απόδειξη της ανησυχητικής κλιμάκωσης των προσπαθειών του καθεστώτος της Τυνησίας να παραμείνει στην εξουσία·

Απάντηση του κ. Patten εξ ονόματος της Επιτροπής

(18 Νοεμβρίου 2002)

Η Επιτροπή εκφράζει τις ευχαριστίες της στο Αξιότιμο Μέλος του Κοινοβουλίου που επέστησε την προσοχή της στην κατάσταση του κ. Mohamed Kamel Hamzaoui για τον οποίο η Επιτροπή διαθέτει τις ίδιες πληροφορίες με το Αξιότιμο Μέλος.

Όσον αφορά τον κ. Hamzaoui και άλλους κρατούμενους στην ίδια κατάσταση, το πρόβλημα που τίθεται αφορά τις συνθήκες κράτησης στις φυλακές της Τυνησίας. Πολλές μαρτυρίες τους τελευταίους μήνες περιγράφουν μια πολύ αρνητική κατάσταση. Κατά την πρόσφατη συνεδρίαση της επιτροπής σύνδεσης Ένωσης-Τυνησίας, η Ένωση κάλεσε τις αρχές να συνεργαστούν με τη Διεθνή Επιτροπή του Ερυθρού Σταυρού (ΔΕΕΣ), της οποίας η παρέμβαση στον τομέα των συνθηκών κράτησης στην Τυνησία θα ήταν ιδιαίτερα προόσφορη.

Σ'ένα διαφορετικό επίπεδο, η Επιτροπή εργάζεταιπέρ του εκσυγχρονισμού του συστήματος της δικαιοσύνης της Τυνησίας μέσω ενός προγράμματος που βρίσκεται στο στάδιο της εκπόνησης στο πλαίσιο των ευρωμεσογειακών συμφωνιών σύνδεσης (MEDA).

Η Ευρωπαϊκή Ένωση, θα εξακολουθήσει, μέσω των επικεφαλής των αποστολών της στην Τύνιδα, να προβαίνει στα κατάλληλα διαβήματα προκειμένου να βελτιωθεί η κατάσταση των δικαιωμάτων του ανθρώπου στην Τυνησία.